标题：唐铙歌鼓吹曲·兽之穷
作品原文
唐铙歌鼓吹曲·兽之穷
兽之穷，奔大麓[1]。
天厚黄德，狙犷服[2]。
甲之櫜，弓弭矢箙[3]。
皇旅靖，敌逾蹙[4]。
自亡其徒，匪予戮[5]。
屈虣猛，虔栗栗[6]。
縻以尺组，啖以秩[7]。
黎之阳[8]，土茫茫。
富兵戎，盈仓箱。
乏者德，莫能享。
驱豺兕，授我疆[9]。[1]
注释译文
【注解】
[1]公元618年（武德元年）九月，李密与王世充战于邙山，为世充所败，遂举两万余人归唐，此诗以兽喻密，以大麓喻唐。穷：穷途末路。麓：山脚。
[2]黄德：指大唐，《尚书·舜典》云：“唐以土德代隋，故云黄德。”狙犷（jū guăng居广）：这里指凶恶的野兽。
[3]櫜（gāo羔）：口袋，这里指弓箭铠甲之袋。弓弭：合称弓，古人以有装饰者谓之弓，无装饰者谓之弭。箙（fú服）：盛箭的用具。
[4]靖：绥靖，保持地方平静。逾：通“愈”。蹙：局促。
[5]自亡其徒：指李密自失其众。匪：通 “非”。予：通“与”，给予。
[6]虣（bào抱），凶暴。栗栗（lì力）：恐惧。
[7]縻：牛缰绳，引申为束缚。尺组：喻官职。秩，爵禄。
[8]黎阳：古县名，汉置，故城在今河南浚县东北。
[9]兕（sì四）：雌犀牛，此处谓猛兽。授：交付，给予。
【译诗】
李密走投无路，钻进大唐山麓。
老天厚爱李渊，众兽甘心臣服。
弓箭铠甲齐备，将土武装全副。
高祖师旅所至，贼兵惊慌失措。
李密溃不成军，无须唐皇屠戮。
当年何其威风，今日俯首屈服。
抖抖颤颤惊惊，虔诚跪拜降伏。
高祖赐予寸柄，赏与低爵微禄。
黎阳城乡内外，兵强马壮粮足。
李密少德无能，不配世上享福。
高祖驱散众兽，疆土理应归吾。[1]
作品简析
《唐铙歌鼓吹曲·兽之穷》是《唐铙歌鼓吹曲十二篇》的第二首。此诗是继《唐铙歌鼓吹曲·晋阳武》之后仍颂高祖之厚德，曰“天厚黄德”，可使“狙犷服”。全篇皆用比喻，明写豺兕野兽，暗指李密之流，李密乃首鼠两端小人，几易其主，与唐军对垒，因“自亡其徒”，走投无路而降唐归李，“乏者德，莫能享”，理所当然。全诗大气磅礴，每有奇字佳句，开篇“兽之穷”三字，便奇崛，李密之狼狈困窘之态毕现；“皇旅靖，敌逾蹙”两句尤为形象逼真：天兵平定叛乱，李密已陷绝境，一个“蹙”字，精妙之至。前人评“此篇语特多精峭”，“写得神武，气象万千”，实不谬也。[1]
作者简介
  柳宗元像[2]柳宗元
（773—819）唐代文学家、哲学家和政治家，唐宋八大家之一。字子厚。祖籍河东（今山西永济）。出生于京都长安（今陕西西安）。与韩愈共同倡导唐代古文运动，并称“韩柳”。与刘禹锡并称“刘柳”。王维、孟浩然、韦应物与之并称“王孟韦柳”。世称柳河东或柳柳州。少有才名，早有大志。公元793年（贞元九年）进士及第，五年后登博学鸿词科，授集贤殿正字。一度为蓝田尉，后入朝为官，积极参与王叔文集团政治革新，迁礼部员外郎。革新失败后贬邵州刺史，再贬永州司马。后回京师，又出为柳州刺史，政绩卓著。卒于柳州任所。今存诗文作品达600余篇，其文成就大于诗。骈文有近百篇，散文论说性强，富于战斗性，游记写景状物，多所寄托。哲学著作有《天说》、《封建论》等。其作品由刘禹锡编成集。有《柳河东集》。[2]
唐铙歌鼓吹曲全录
负罪臣宗元言：臣幸以罪居永州，受食府廪，窃活性命，得视息，无治事，时恐惧；小闲，又盗取古书文句，聊以自娱。 　　
伏惟汉、魏以来，代有铙歌鼓吹词，唯唐独无有。臣为郎时，以太常联礼部，尝闻鼓吹署有戎乐，词独不列。今又考汉曲十二篇，魏曲十四篇，晋曲十六篇，汉歌词不明纪功德，魏晋歌功德具。今臣窃取魏晋义，用汉篇数，为唐铙歌鼓吹曲十二篇。纪高祖、太宗功能之神奇，因以知取天下之勤劳，命将用师之艰难。每有戎事，治兵振旅，幸歌臣词以为容。且得大戒，宜敬而不害。臣沦弃即死，言与不言，其罪等耳。犹冀能言，有益国事，不敢效怨怼默已，谨冒死上。 　　
晋阳武
晋阳武，夺义威。 　　
炀之渝，德焉归？ 　　
氓毕屠，绥者谁？ 　　
皇烈烈，专天机。 　　
号以仁，扬其旗。 　　
日之升，九土晞。 　　
斥田圻，流洪辉。 　　
有其二，翼余隋。 　　
斮枭鷔，连熊螭。 　　
枯以肉，勍者羸。 　　
后土荡，玄穹弥。 　　
合之育，莽然施。 　　
惟德辅，庆无期。 　　
兽之穷
兽之穷，奔大麓。 　　
天厚黄德，狙犷服。 　　
甲之櫜弓，弭矢箙。 　　
皇旅靖，敌逾蹙。 　　
自亡其徒，匪予戮。 　　
屈赟猛，虔栗栗。 　　
縻以尺组，啖以秩。 　　
黎之阳，土茫茫。 　　
富兵戎，盈仓箱。 　　
乏者德，莫能享。 　　
驱豺兕，授我疆。 　　
战武牢
战武牢，动河朔。 　　
逆之助，图掎角。 　　
怒鷇麛，抗乔岳。 　　
翘萌牙，傲霜雹。 　　
王谋内定，申掌握。 　　
铺施芟夷，二主缚。 　　
惮华戎，廓封略。 　　
命之瞢，卑以斫。 　　
归有德，唯先觉。 　　
泾水黄
泾水黄，陇野茫。 　　
负太白，腾天狼。 　　
有鸟鸷立，羽翼张。 　　
钩喙决前，钜趯傍； 　　
怒飞饥啸，翾不可当。 　　
老雄死，子复良。 　　
巢岐饮渭，肆翱翔。 　　
顿地纮，提天纲。 　　
列缺掉帜，招摇耀铓。 　　
鬼神来助，梦嘉祥。 　　
脑涂原野，魂飞扬。 　　
星辰复，恢一方。 　　
奔鲸沛
奔鲸沛，荡海垠。 　　
吐霓翳日，腥浮云。 　　
帝怒下顾，哀垫昏。 　　
授以神柄，推元臣。 　　
手援天矛，截修鳞。 　　
披攘蒙霿，开海门。 　　
地平水静，浮天垠。 　　
羲和显耀，乘清氛。 　　
赫炎溥畅，融大钧。 　　
苞枿
苞枿薱矣，惟根之蟠。 　　
弥巴蔽荆，负南极以安。 　　
曰我旧梁氏，辑绥艰难。 　　
江汉之阻，都邑固以完。 　　
圣人作，神武用， 　　
有臣勇智，奋不以众。 　　
投迹死地，谋猷纵。 　　
化敌为家，虑则中。 　　
浩浩海裔，不威而同。 　　
系缧降王，定厥功。 　　
澶漫万里，宣唐风。 　　
蛮夷九译，咸来从。 　　
凯旋金奏，象形容。 　　
震赫万国，罔不龚。 　　
河右平
河右澶漫，顽为之魁。 　　
王师如雷震，昆仑以颓。 　　
上聋下聪，骜不可回。 　　
助仇抗有德，惟人之灾。 　　
乃溃乃奋，执缚归厥命。 　　
万室蒙其仁，一夫则病。 　　
濡以鸿泽，皇之圣。 　　
威畏德怀，功以定。 　　
顺之于理，物咸遂厥性。 　　
铁山碎
铁山碎，大漠舒。 　　
二虏劲，连穹庐。 　　
背北海，专坤隅。 　　
岁来侵边，或傅于都。 　　
天子命元帅，奋其雄图。 　　
破定襄，降魁渠。 　　
穷竟窟宅，斥余吾。 　　
百蛮破胆，边氓苏。 　　
威武燀耀，明鬼区。 　　
利泽弥万祀，功不可逾。 　　
官臣拜手，惟帝之谟。 　　
靖本邦
本邦伊晋，惟时不靖。 　　
根柢之摇，枯叶攸病。 　　
守臣不任，勚于神圣。 　　
惟钺之兴，翦焉则定。 　　
洪惟我理，式和以敬。 　　
群顽既夷，庶绩咸正。 　　
皇谟载大，惟人之庆。 　　
吐谷浑
吐谷浑盛强，背西海以夸。 　　
岁侵扰我疆，退匿险且遐。 　　
帝谓神武师，往征靖皇家。 　　
烈烈旆其旗，熊虎杂龙蛇。 　　
王旅千万人，衔枚默无哗。 　　
束刃逾山徼，张翼纵漠沙。 　　
一举刈膻腥，尸骸积如麻。 　　
除恶务本根，况敢遗萌芽。 　　
洋洋西海水，威命穷天涯。 　　
系虏来王都，犒乐穷休嘉。 　　
登高望还师，竟野如春华。 　　
行者靡不归，亲戚讙要遮。 　　
凯旋献清庙，万国思无邪。 　　
高昌
麹氏雄西北，别绝臣外区。 　　
既恃远且险，纵傲不我虞。 　　
烈烈王者师，熊螭以为徒。 　　
龙旂翻海浪，馹骑驰坤隅。 　　
贲育搏婴儿，一扫不复馀。 　　
平沙际天极，但见黄云驱。 　　
臣靖执长缨，智勇伏囚拘。 　　
文皇南面坐，夷狄千群趋。 　　
咸称天子神，往古不得俱。 　　
献号天可汗，以覆我国都。 　　
兵戎不交害，各保性与躯。 　　
东蛮
东蛮有谢氏，冠带理海中。 　　
已言我异世，虽圣莫能通。 　　
王卒如飞翰，鹏鶱骇群龙。 　　
轰然自天坠，乃信神武功。 　　
系虏君臣人，累累来自东。 　　
无思不服从，唐业如山崇。 　　
百辟拜稽首，咸愿图形容。 　　
如周王会书，永永传无穷。 　　
睢盱万状乖，咿嗢九译重。 　　
广轮抚四海，浩浩知皇风。 　　
歌诗铙鼓间，以壮我元戎。